projecte-aina/catalan_government_crawling huggingface dataset:
El no compliment de qualsevol d'aquests requisits comportarà la no avaluació de l'aspirant
En el nostre servei, facilitem la realització d'una entrevista de devolució per a l'aspirant que ha resultat NO APTE en el procés d' avaluació de les condicions psicològiques per a l'ús de l'arma de foc i que vulgui conèixer els motius d'aquesta valoració.
La persona interessada ha d'adreçar-se al tribunal, l'òrgan de selecció o a l'entitat municipal corresponent.
La nostra experiència de treball és molt diversa: des de l'atenció psicològica a les víctimes, la intervenció psicològica de l'emergència, la selecció de personal dels cossos de seguretat, la docència universitària, fins a la psicologia clínica i forense.
L'equip ha contribuït al procés de desplegament de la Policia de la Generalitat-Mossos d'Esquadra i a la implantació del model policial de Catalunya, en el qual les policies locals han estat i són destinatàries principals del Servei.
El coneixement tècnic es basa en el bagatge de treballar amb els cossos de seguretat i d'emergències i en els estudis de qualitat per a millorar les eines i els procediments de treball, acreditats amb la norma ISO 9001-2008.
Podeu contactar amb nosaltres per correu electrònic: [EMAIL]
El Congrés d'aquest 2019 té lloc a l'Estonian Academy of Security Sciences (EASS), Tallin (Estònia), del 21 al 24 de maig
L'EFSCA es va constituir l'any 1998 amb dotze països membres.
L'Escola de Bombers i Seguretat Civil de Catalunya, actualment l'Institut de Seguretat Pública de Catalunya, va ser un dels membres fundadors.
Avui formen part d'aquesta associació trenta països europeus, com ara Andorra, Àustria, Bèlgica, Bielorússia, Xipre, República Txeca, Dinamarca, Estònia, França, Alemanya, Hongria, Letònia, Lituània, Polònia, Romania, Eslovàquia, Eslovènia, Suècia, Holanda, Ucraïna, Regne Unit...
L'European Fire Service Colleges Association (EFSCA) és l'associació d'escoles europees de bombers
L'Institut de Seguretat Pública de Catalunya participa en aquesta xarxa mitjançant l'Escola de Policia, amb l'objectiu de desenvolupar el coneixement en la formació i les pràctiques policials, i també per a organitzar intercanvis entre diferents institucions.
Els intercanvis es cristal·litzen en seminaris, visites de treball dels professionals de la seguretat de cada país membre, coneixement mutu dels plans i currículums foramatius, etc.
Organitzat en el marc del Conveni de col·laboració entre la Fundació d'Ecologia del Foc i Gestió d'Incendis Pau Costa Alcubierre, el Departament d'Interior i l'ISPC
Del 30 de gener al 4 de febrer de 2017
L'alumnat d'aquest curs és un grup de 10 bombers i professionals de l'extinció d'incendis forestals del Regne Unit.
Dotar l'alumnat de coneixements bàsics sobre el paper del foc en els ecosistemes, les solucions tècniques per afrontar els incendis forestals, l'actualització de les tècniques de maneig del foc en operacions d'extinció, la implantació de l'ús del foc prescrit en la prevenció dels incendis forestals i capacitar-los en l'aplicació de foc tècnic, tant en gestió forestal com en operacions d'extinció.
Els bombers del Regne Unit a l'aula, primer dia del curs
El simpòsium té lloc en el marc del Programa Internacional d'Intercanvi d'Experts en riscos i emergències
L'objectiu d'aquesta trobada d'experts és, connectant coneixement científic i pràctica, aportar idees i experiències sobre els processos mentals que poden contribuir directament a augmentar la seguretat personal i l'eficàcia de les actuacions en emergències.
El programa inclou ponències, debats, demostracions i exercicis pràctics.
Els convenis de col·laboració són un dels principals instruments de l'Institut per a integrar-se en una àmplia xarxa d'organismes i entitats per assolir millor les finalitats i funcions que té atribuïdes.
El mutu coneixement i la cooperació amb altres institucions de Catalunya, de l'Estat o internacionals enriqueixen la tasca de l'Institut i reforcen la seva projecció exterior.
Aquesta activitat suposa rebre al llarg de l'any nombroses visites i estades de representants, autoritats, càrrecs electes, directius i professionals de diferents procedències.
L'ISPC sempre ha volgut obrir-se a l'entorn i promou les relacions amb altres organismes o entitats
Aquesta col·lecció es va impulsar amb una doble voluntat.
En primer lloc, com a eina formativa a disposició de l'alumnat i, en segon lloc, com un instrument de treball i consulta per a tots els col·lectius que componen el sistema de seguretat a Catalunya.
Es tracta de combinar la tasca específica de formació amb una voluntat de servei als professionals i les institucions que conformen el sistema català de seguretat pública.
D'altra banda, l'aparició de textos legals en la nostra llengua n'ha d'afavorir un ús correcte entre els professionals de la seguretat que treballen a Catalunya, així com facilitar la redacció de documents, i, en conseqüència, millorar la comunicació i el servei a la ciutadania.
La policia en una societat democràtica
Escola de Policia de Catalunya; Consell d'Europa, 2001.
La policia: capdavantera dels drets humans? és el resultat de la tasca desenvolupada pel Grup de treball sobre la policia i els drets humans del Consell d'Europa.
S'hi recullen una sèrie d'idees i suggeriments estructurats en forma de guia, per tal de poder constatar el nivell d'observança dels drets humans en la pràctica professional i en situacions concretes del servei.
Aquesta guia pot ser útil tant als responsables i gestors dels serveis de policia com als qui es dediquen a la formació policial.
Per aquesta raó, l'Escola de Policia de Catalunya l'ha traduït al català, amb la voluntat d'aportar recursos als professionals i comandaments de la policia del nostre país que els ajudin en la seva fonamental funció de promoure i respectar els drets humans en l'acompliment de la seva feina.
Format: 23 x 28 cm. 180 pàgines, amb il·lustracions i fotografies en color.
Resums al final de l'obra: castellà, francès i anglès.
El setembre de 2003 va tenir lloc l'acte de presentació del llibre Escola de Policia de Catalunya.
Vint anys de formació policial, publicat en commemoració del vintè aniversari d'aquesta institució.
Aquesta obra, a càrrec d'Olga Baladoch, Jaume Domingo, Jordi Figuerola i Elies Rogent, s'estructura en tres capítols:
L'obra ha comptat amb la col·laboració de totes les persones que en el seu càrrec de conseller o director de l'Escola han tingut un paper rellevant en el procés de construcció del model policial català i de formació de la policia.
Material de suport per a capacitar personal tècnic superior en elaboració de plans d'autoprotecció d'activitats i centres d'interès per a la protecció civil de Catalunya (2012)
Material de suport per a capacitar personal tècnic en elaboració de PAU d'activitats i centres d'interès per a la protecció civil local (2017: textos actualitzats d'acord amb el Decret 30/2015)
La sala d'estudi Jaume Curbet es reobre al públic amb l'aforament limitat a 33 persones i consulta a 11 ordinadors [25.09.20]
Consulteu a sota els horaris d'atenció presencial a la biblioteca i de la sala d'estudi
El CCS està situat a la primera planta de l'edifici B de l'ISPC
Mapes de situació i accessos a l'ISPC
Nadal Del 23 de desembre a l'1 de gener, tancat
La sala de la biblioteca està oberta durant el mateix horari d'atenció al públic
Aforament limitat a 23 persones i consulta a 4 ordinadors
Es reobre al públic amb l'aforament limitat a 33 persones i consulta a 11 ordinadors [25.09.20]
Horaris: oberta tots els dies de la setmana i tot l'any de 7 h a 21 h
La sala d'estudi del CCS porta el nom del professor de criminologia Jaume Curbet i Hereu, en homenatge a la seva aportació en el camp de la seguretat.
Curbet, traspassat l'any 2011 a causa d'una llarga malaltia, va col·laborar durant molts anys amb l'Institut i l'Escola de Policia de Catalunya, com a docent i també participant en nombrosos projectes de recerca.
El Parlament de Catalunya va fer un reconeixement institucional a la seva trajectòria i la seva contribució en l'impuls del model policial català.
Curbet és recordat per molts policies i professionals de la seguretat com un dels grans experts i formadors en aquesta matèria.
Formularis de consulta en línia
El catàleg propi del CCS està integrat a la xarxa de Biblioteques Especialitzades de la Generalitat (BEG), per això també es poden consultar en línia els fons de 48 biblioteques i centres de documentació públics.
El fons del CCS també està incorporat en el Catàleg Col·lectiu de les Universitats de Catalunya (CCUC), que disposa de més de 5 milions de títols.
Omple en línia i envia signada aquesta sol·licitud a [EMAIL]
Consulta alfabètica o per matèria
Accés lliure a RECERCAT - DIALNET - RACO - MDC
Ampli fons cartogràfic en paper i consulta de mapes en versió digital
Accés a normativa i documentació especialitzada
Producció documental pròpia de l'Institut, derivada d'activitats formatives i de recerca o sobre la seva història
«Col·lecció Legislativa», núm. 1
Publicació en català de la Llei orgànica 10/1995, de 10 de novembre, del Codi penal.
El text va ser traduït per un equip de juristes i lingüistes de l'Àrea de Dret Penal i de l'Institut Universitari de Lingüística Aplicada de la Universitat Pompeu Fabra.
Sense oblidar que hi ha un llarg camí per recórrer, un dels objectius és constituir un corpus de referència per a fixar i consolidar el llenguatge jurídic català.
Disponible al Centre de Coneixement de la Seguretat
«Col·lecció Legislativa», núm. 2
Aquest Codi de legislació policial és una recopilació sistematitzada i anotada de la normativa catalana de seguretat que afecta el desenvolupament del model policial català, especialment en relació amb la Policia de la Generalitat-Mossos d'Esquadra.
L'obra es divideix en nou apartats:
Normes d'organització i competència
Trànsit i circulació de vehicles a motor
Comissió contra la violència en espectacles esportius de Catalunya i règim sancionador en matèria esportiva
El recull legislatiu es complementa amb notes a peu de pàgina i amb els apartats annexos: X. Índex cronològic de les disposicions i XI.
«Col·lecció Legislativa», núm. 3
Coedició: Escola de Policia de Catalunya; Atelier, 2003
Publicació dels textos de la Recomanació Rec(2001)10, adoptada pel Comitè de Ministres del Consell d'Europa el 19 de setembre de 2001, que s'adreça als governs dels Estats membres com a proposta de guia per a la seva legislació interna, pràctica i codis de conducta de la policia d'acord amb els principis establerts en el Codi europeu d'ètica de la policia (annex a la Recomanació).
La voluntat d'aquesta iniciativa era definir unes orientacions i uns principis europeus comuns en matèria d'objectius generals, funcionament i responsabilitat de la policia, com a garant de la seguretat i del respecte dels drets humans en les societats democràtiques regides per la preeminència del dret.
El text original va ser publicat per primer cop pel mateix Consell d'Europa el març de 2002 a Estrasburg, en les dues llengües oficials d'Europa, francès i anglès.
L'Escola de Policia de Catalunya va impulsar i es va fer càrrec de la traducció d'aquest Codi europeu, amb la voluntat de divulgar-ne el coneixement entre les autoritats de la seguretat, els comandaments policials, els membres dels cossos i serveis de policia de Catalunya, així com entre el professorat i l'alumnat de l'Escola, com a eina formativa i de consulta.
L'obra inclou també un pròleg i un informe analític com a introducció als textos, així com les versions originals en francès i anglès del Codi europeu d'ètica de la policia.
Publicat amb la col·laboració del Consell d'Europa
Material de suport per a la formació de personal tècnic superior en les competències per a l'elaboració de plans d'autoprotecció d'activitats i centres d'interès per a la protecció civil de Catalunya
Descarregueu-vos els continguts d'aquesta publicació, estructurada en els blocs següents.
El transport i les instal·lacions de matèries perilloses
Instal·lacions i infraestructures: carreteres, túnels, aeroports, preses i embassaments...
En aquest segon número de la col·lecció "Segments de Seguretat" es presenten els fruits de l'acord de col·laboració entre el Programa de les Nacions Unides per als Assentaments Humans (ONU-Habitat/Unitar) i l'Institut de Seguretat Pública de Catalunya, impulsat amb l'objectiu de millorar la seguretat en esdeveniments públics en els espais urbans a l'Àfrica.
Al mateix temps, es recullen els resultats i les expectatives formulades en els dos seminaris formatius realitzats a l'Institut en virtut de l'acord, en què van participar més de quaranta representants de setze països africans: responsables governamentals i municipals, experts policials i socials, entre d'altres.
Repositori que inclou la literatura de recerca de les universitats i dels centres d'investigació de Catalunya, així com articles encara no publicats ( preprints ), comunicacions a congressos, informes de recerca, working papers, projectes de final de carrera, memòries tècniques, etc.
Fruit del conveni de col·laboració amb el Consorci de Biblioteques de Catalunya (CBUC), la primera col·lecció documental de recerca produïda a l'ISPC es va iniciar al 2011.
El CCS gestiona els continguts de l'ISPC al RECERCAT, com ara:
El CCS està vinculat a Dialnet, un dels principals portals bibliogràfics del món, amb 5.885.173 documents de literatura científica.
Centrat especialment en els camps de les ciències humanes, jurídiques i socials, Dialnet esdevé una eina fonamental per a la recerca d'informació de qualitat.
A més, ara l'usuari/ària de l'Administració de la Generalitat pot accedir a la versió avançada Dialnet Plus, que ofereix uns serveis complementaris per a optimitzar les cerques i treballar amb els fons disponibles.
Entre d'altres opcions, es pot seleccionar les matèries d'interès, subscriure's a alertes personalitzades, seleccionar documents i exportar resultats a diversos formats, crear llistes bibliogràfiques per a compartir, gestionar les cerques desades, etc.
Si voleu donar-vos d' alta a Dialnet Plus entreu aquí.
Us hi heu de registrar amb el vostre correu electrònic.cat.
Al desplegable *Tipus d'institució seleccioneu Biblioteca especialitzada i, al de sota, Centre de Coneixement de la Seguretat.
S'hi poden consultar els articles a text complet de revistes científiques, culturals i erudites catalanes.
La principal finalitat de RACO és augmentar la visibilitat i la consulta de les revistes i difondre la producció científica i acadèmica que es publica a revistes catalanes.
La Revista Catalana de Seguretat Pública, publicada per l'Institut, es troba en aquest repositori.
L'MDC conté col·leccions digitalitzades relacionades amb Catalunya i el seu patrimoni o que formen part de col·leccions especials d'institucions científiques, culturals i/o erudites catalanes: fotografies, manuscrits, mapes, cartells, incunables...
S'hi poden consultar en obert més de 3 milions de documents procedents de 32 institucions diferents (universitats, biblioteques especialitzades, arxius...).
També s'hi poden consultar més de 300 revistes catalanes antigues.
El Fons d'imatges històriques de l'Institut de Seguretat Pública de Catalunya conté fotografies de la 1a promoció del cos de Mossos d'Esquadra (curs 1983-1984) al Centre de formació de la Direcció General de Seguretat Ciutadana, que va ser el primer centre de formació policial a Catalunya.
Aquestes imatges ja tenen un valor històric i patrimonial, per la qual cosa el Centre de Coneixement de la Seguretat ha considerat recomanable digitalitzar-les, preservar-les i difondre-les també a través d'aquest repositori.
L'Institut Cartogràfic i Geològic de Catalunya, per mitjà d'un conveni de col·laboració amb l'ISPC, envia periòdicament al CCS una part de la seva producció.
En el punt de consulta de la cartografia hi ha un plòter amb el qual es pot imprimir els mapes digitals a mida DIN-A3.
El fons cartogràfic del CCS és de 483 mapes en paper
En el núm. 3 de la col·lecció «Segments de Seguretat» es presenten els resultats de la investigació que s'ha dut a terme dins del Projecte europeu BeSeCu ( Behaviour, Security and Culture, dins el 7è Programa Marc de la Unió Europea), que té l'objectiu de conèixer en profunditat la realitat de les emergències, especialment en situacions d'evacuació, mitjançant les persones que les han patit i els professionals que hi treballen diàriament.
L'Institut de Seguretat Pública de Catalunya va participar com a soci d'aquest projecte des del seu inici, al maig de 2008, i durant un període de tres anys i mig, juntament amb un consorci d'institucions de vuit països europeus.
El consorci estava format per un grup multidisciplinari de psicòlegs, sociòlegs, criminòlegs, professionals de les emergències i enginyers que han investigat les diferències i similituds del comportament humà en emergències, a fi de millorar la comunicació i els procediments d'intervenció en les situacions d'evacuació i protecció.
Cadascun dels set capítols centrals en què s'estructura el llibre conté els resultats de l'estudi fet a Catalunya/Espanya, Itàlia, Alemanya, Regne Unit, República Txeca, Suècia i Polònia, respectivament.
Edició: octubre 2013 / 164 p. / 21 x 29,6 cm / Idioma: català / DL B.11337-2013
Objectius de qualitat i certificació ISO
L'entorn d'aprenentatge en línia ISPC en xarxa està certificat per la ISO 27001 en gestió de seguretat i sota la supervisió de l'Àrea de Tecnologies de la Informació i les Comunicacions del Departament d'Interior.
La política de qualitat de l'ISPC fixa les premisses següents com a directrius fonamentals per a definir i garantir la qualitat, així com per a establir un compromís de millora contínua:
Aquestes directrius proporcionen un marc de referència per definir la política de qualitat, que es mesura mitjançant indicadors als quals s'assignen estàndards de qualitat o valors de referència.
La Direcció revisa anualment la política i els objectius de qualitat per tal de garantir-ne l'adequació, i també periòdicament fa el seguiment del compliment dels objectius per tal de conèixer el seu nivell de consecució.
Tant la política com els objectius de qualitat mantenen la coherència i l'alineació amb el Pla estratègic.
Transparència vol dir fer visible, accessible i comprensible qualsevol informació, document o dada sobre l'activitat de l'Administració pública i de les activitats del Govern.
L'Administració ha de donar a conèixer a la ciutadania, de manera actualitzada i continuada, informació sobre les seves actuacions i obligacions.
Per poder complir aquest objectiu es val d'instruments de difusió que en faciliten l'accés i el fan comprensible per a tothom.
A més, amb la creació d'espais de diàleg entre l'Administració i la ciutadania, s'incentiva la participació en els assumptes públics.
La creació de l'apartat de transparència del web, a més de recollir una obligació marcada per la Llei de transparència, respon a la convicció del Govern de fer participar la ciutadania en la seva activitat pública.
Amb la publicitat activa, l'Administració és proactiva a l'hora d'informar sobre l'organització institucional i l'estructura administrativa; la gestió econòmica, comptable, pressupostària i patrimonial; les decisions i actuacions de rellevància jurídica; la planificació i programació; la contractació pública; els convenis de col·laboració; les subvencions...
I aquesta és, precisament, la missió d'aquest portal.
Per a participar en els processos selectius per a proveir llocs vacants de forma provisional, cal:
Donar-se d'alta al Portal de selecció per a la provisió temporal de llocs de treball al Departament d'Interior i introduir-hi el currículum amb el format que preveu aquest portal.
Cliqueu l'opció Llista d'ofertes i inscriviu-vos en la que us interessa o s'adiu al vostre perfil professional.
Els processos selectius es regeixen per la Instrucció 1/2017, sobre la selecció de persones candidates per a la provisió provisional dels llocs de treball del Departament d'Interior.
Consulteu els annexos: RLT Personal funcionari i RLT Personal laboral (DOGC núm. 7841, de 27.03.2019)
La Relació de llocs de treball (RLT) és el document que inclou tots els llocs de treball —ocupats i vacants— del personal funcionari, laboral i eventual de l'Administració de la Generalitat.
Hi consten, entre altres informacions, la denominació i les característiques essencials dels llocs i els requisits per a ocupar-los.
Font: Departament de Polítiques Digitals i Administració Pública
Reconeixements de compatibilitat pública
Resolucions d'autorització o reconeixement de compatibilitat d'activitats públiques del personal d'administració i serveis del Departament d'Interior (fins al maig de 2019).
En relació amb el contingut objecte de publicitat d'aquest apartat, és important tenir present que les dades s'actualitzen periòdicament, a mesura que es disposa de la informació corresponent.
Avui es fa l'audiència pública a l'ISPC [21.07.20]
Dilluns 8 de juny s'han reprès les classes presencials dels cursos de formació bàsica de policia i de bombers
A hores d'ara tot l'alumnat està acabant la formació en línia i preparant o passant els exàmens a l'ISPC en xarxa
Per mitjà d'aquesta comissió, l'Institut es relaciona amb els sindicats representatius del personal de les administracions públiques que rep formació a l'Institut.
Aquest és un òrgan col·legiat de participació institucional de caràcter complementari i consultiu.
L'Institut es relaciona amb les federacions i associacions d'empreses de seguretat privada, els centres de formació homologats i els professionals col·legiats de l'àmbit de la seguretat privada per mitjà d'aquesta comissió de participació institucional de caràcter complementari i consultiu.
CCS, al servei de la docència i l'aprenentatge
Volem facilitar l'aprenentatge en línia als nostres alumnes; per això aquests dies treballem activament des de casa per a optimitzar els serveis que de manera virtual ofereix el CCS i també per a millorar l'accés als seus recursos documentals
Com a novetat, a la nostra web hem remodelat i actualitzat la pàgina de revistes especialitzades, des d'on es poden consultar totes les revistes que rebem al CCS organitzades en dues opcions: una per ordre alfabètic i l'altra per matèria o àmbit temàtic.
Tots els títols de revistes estan enllaçats al nostre catàleg, on s'informa de la disponibilitat del fons (quins anys tenim, si és digital, en paper...).
A la selecció per matèria, els títols enllacen cap als últims sumaris de les revistes més significatives.
Finalment, des de la mateixa pàgina també es pot sol·licitar en línia una còpia dels articles d'interès per a l'usuari, que rebrà per correu electrònic.
D'altra banda, al CCS en línia (ISPC en xarxa) s'ha incorporat un apartat sobre els treballs finals (TFG) del grau en Seguretat.
Plantejat com una guia per als estudiants, hi trobaran informació útil, els criteris d'elaboració del TFG, recursos d'ajuda i treballs presentats d'altres cursos.
El catàleg del Centre de Coneixement de la Seguretat (CCS) està integrat en el catàleg de les Biblioteques Especialitzades de la Generalitat (BEG) i en el Catàleg Col·lectiu de les Universitats de Catalunya (CCUC).
Més informació sobre el fons i serveis